जनप्रतिनिधियों मानकी- मुंडाओं को जागरूक करने का किया आह्लान
सृजन महिला विकास मंच बाल अधिकार पर 10 वर्षों से कर रहा है काम
भास्करन्यूज| चाईबासा
जिलापरिषद सभागार में सृजन फाउंडेशन सृजन महिला विकास मंच के संयुक्त तत्वावधन में बाल संरक्षण विषय पर एक दिवसीय कार्यशाला का आयोजन किया गया। इसमें बतौर मुख्य अतिथि जिप की अध्यक्ष लालमुनी पूर्ति ने बाल अधिकार पर पंचायत प्रतिनिधियों मुंडा-मानकियों को जागरूक करने का आह्वान किया। सृजन फाउंडेशन के संजय ने बताया कि राज्य के 24 जिलों में फाउंडेशन अपने टास्क फोर्स नेटवर्क के साथ बाल अधिकार एवं संरक्षण पर काम कर रहा है। यह बाल अधिकार पर कार्य करने वाली अग्रणी संस्था हैं। जो समेकित बाल संरक्षण योजना के अंतर्गत अधिकार एवं संरक्षण को बढ़ावा देने, गैर संस्थागत यानि “परिवार आधारित देखभाल” पर कार्य कर रही है। सृजन फाउंडेशन के पश्चिमी सिंहभूम की सहयोगी संस्था सृजन महिला विकास मंच, चक्रधरपुर की सचिव नरगिस खातून ने बाल अधिकार पर पिछले 10 वर्षों से कार्य कर रही है। अपने अनुभव को साझा कर बाल हित पर पहल एवं चुनौतियों पर चर्चा की। मौके पर कृष्णा तिवारी, बिमला हेम्ब्रम, ज्योत्सना तिर्की, विकास दोदराजका, सुमित विश्वकर्मा, संजय बिरूवा, प्रेम मोहन मेहता, शिवकर पूर्ति, दासमत बेहरा, प्रकाशजी, मालती लागुरी, श्रावणी सिन्हा ,गणेश चन्द्र पान आदि मौजूद थे।
hin_Deva hin_Deva bho_Deva hin_Deva